
แผนพัฒนาสามปี
(พ.ศ. 2560 – 2562)

องค์การบริหารส่วนตำบลช่องไม้แก้ว
อำเภอทุ่งตะโก  จังหวัดชุมพร
คำนำ

ระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548     ให้ความหมายของ “แผนพัฒนาสามปี” หมายความว่าแผนพัฒนาเศรษฐกิจและสังคมขององค์กรปกครอง          ส่วนท้องถิ่น ที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี

ในการจัดทำแผนพัฒนาสามปีขององค์การบริหารส่วนตำบลช่องไม้แก้ว  มีลักษณะเป็นแผนพัฒนาตามยุทธศาสตร์การพัฒนาด้านต่าง ๆ ภายในเขตพื้นที่  ซึ่งมีความสอดคล้องกับแผนพัฒนาเศรษฐกิจและสังคมแห่งชาติ  พร้อมทั้งนโยบายของรัฐบาล กระทรวง  ทบวง  กรมต่าง ๆ ตลอดจนแผนพัฒนาของจังหวัดชุมพร และเพื่อให้มีความสอดคล้องกับกรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดชุมพร ซึ่งในแผนพัฒนาสามปี (พ.ศ.2560 - 2562) ได้มีการกำหนดรายละเอียดแผนงาน โครงการ/กิจกรรมตามความร่วมมือของภาครัฐ  ภาคเอกชน ประชาชน  และคณะกรรมการจัดทำแผนพัฒนาฯที่ได้แต่งตั้งขึ้น ซึ่งได้มีการรวบรวมปัญหาความต้องการ และนำมาจัดทำแผนพัฒนาสามปี เพื่อแผนพัฒนาสามปีจะใช้เป็นแนวทางการปฏิบัติในการพัฒนาท้องถิ่น การจัดทำงบประมาณรายจ่ายประจำปี  การติดตามประเมินผล  และสามารถตอบสนองกับปัญหาความต้องการประชาชน      ในท้องถิ่นได้  

องค์การบริหารส่วนตำบลช่องไม้แก้ว  ขอขอบคุณทุกฝ่ายที่ได้ให้ความร่วมมือในการดำเนินการจัดทำแผนพัฒนาสามปี (พ.ศ. 2560 - 25๖2) ให้สำเร็จลุล่วงจนเสร็จสมบูรณ์  ซึ่งองค์การบริหารส่วนตำบลจะได้นำแผนพัฒนาสามปีฉบับนี้มาใช้เป็นแนวทางการพัฒนาท้องถิ่น  นำมาเป็นกรอบในการจัดทำข้อบัญญัติงบประมาณรายจ่ายประจำปีและการติดตามประเมินผลแผนพัฒนาท้องถิ่น เพื่อให้เกิดประโยชน์สูงสุดต่อไป 

ส่วนที่  1
บทนำ
 
แผนพัฒนาสามปี  หมายความถึง  แผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน /โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี  ซึ่งการจัดทำแผนพัฒนาสามปี จะมีความเชื่อมโยงกับการจัดทำงบประมาณรายจ่ายประจำปีอย่างใกล้ชิด  โดยเฉพาะอย่างยิ่งการจัดทำงบประมาณในระบบมุ่งเน้นผลงาน
1.   ลักษณะของแผนพัฒนาสามปี
   

แผนพัฒนาสามปี มีลักษณะเป็นการแปลงแผนยุทธศาสตร์การพัฒนาขององค์การบริหารส่วนตำบลไปสู่        การปฏิบัติ ซึ่งกำหนดรายละเอียดของโครงการ/กิจกรรมพัฒนาภายใต้ยุทธศาสตร์และแนวทางการพัฒนา          โดยคำนึงถึงความเป็นไปได้ในทางปฏิบัติ  สถานะทางการคลังและความจำเป็นเร่งด่วนที่มีผลกระทบต่อความเป็นอยู่ของประชาชน  ทั้งนี้เพื่อให้แผนพัฒนาสามปีเป็นกรอบในการจัดทำงบประมาณรายจ่ายประจำปีที่ใกล้เคียงความเป็นจริง  โดยยึดหลัก “ปรัชญาเศรษฐกิจพอเพียง”เป็นแนวทางปฏิบัติควบคู่กับการพัฒนาที่ยึด “คนเป็นศูนย์กลางการพัฒนา” เชื่อมโยงทุกมิติทั้งตัวคน สังคม เศรษฐกิจ สิ่งแวดล้อมและการเมือง อย่าง“มีเหตุผล”ใช้หลัก“ความพอประมาณ” โดยมีการเตรียม“ระบบภูมิคุ้มกัน” และนำทุนที่มีศักยภาพในท้องถิ่นมาใช้ประโยชน์อย่างบูรณาการและเกื้อกูลกัน  
    

นอกจากนั้น ต้องใช้หลักการมีส่วนร่วมของประชาชนในการจัดทำแผนพัฒนาสามปี ซึ่งการมีส่วนร่วมของประชาชนถือเป็นกระบวนการสำคัญที่ต้องดำเนินการ แผนพัฒนาสามปี  มีลักษณะดังนี้
1.1 เป็นการแปลงแผนยุทธศาสตร์การพัฒนาไปสู่การปฏิบัติ
1.2 มีการกำหนดรายละเอียดของโครงการ/กิจกรรมการพัฒนาภายใต้ยุทธศาสตร์และแนวทางการพัฒนา
1.3 จัดขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี  

1.4 เป็นกรอบในการจัดทำงบประมาณรายจ่ายประจำปีซึ่งมีความเชื่อมโยงระหว่างแผนยุทธศาสตร์การพัฒนากับงบประมาณรายจ่ายประจำปี
2.   วัตถุประสงค์ของการจัดทำแผนพัฒนาสามปี
2.1 แปลงแผนยุทธศาสตร์การพัฒนาขององค์การบริหารส่วนตำบลไปสู่การปฏิบัติ แสดงถึงความเชื่อมโยงระหว่างแผนยุทธศาสตร์การพัฒนา  แผนพัฒนาสามปีและการจัดทำงบประมาณรายจ่ายประจำปี
2.2 เพื่อแสดงจุดหมายและแนวทางการพัฒนาขององค์การบริหารส่วนตำบลในช่วงระยะเวลาสามปี
2.3 เพื่อใช้กำหนดทิศทางในการติดตามและประเมินผลแผนพัฒนาและสามารถนำมาแก้ไขปรับปรุงใน       การจัดทำแผนพัฒนาในครั้งต่อปี 

2.4 เพื่อให้การพัฒนาเป็นไปตามปัญหาและสนองต่อความต้องการของประชาชนของท้องถิ่นโดยใช้หลักการ   มีส่วนร่วมของประชาชน
3.  ขั้นตอนในการจัดทำแผนพัฒนาสามปี
    

การจัดทำแผนพัฒนาสามปี ได้ยึดถือปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  ข้อ 17 โดยมีขั้นตอนในการดำเนินการดังนี้
3.1 คณะกรรมการพัฒนาท้องถิ่นร่วมกับประชาคมท้องถิ่น กำหนดประเด็นหลักการพัฒนาให้สอดคล้องกับวิสัยทัศน์  พันธกิจ และจุดมุ่งหมายเพื่อการพัฒนาในแผนยุทธศาสตร์การพัฒนา รวมทั้งสอดคล้องกับปัญหา  ความต้องการของประชาคมและชุมชน โดยให้นำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี
3.2 คณะกรรมการสนับสนุนการจัดทำแผนพัฒนาท้องถิ่นรวบรวมประเด็นหลักการพัฒนา ปัญหาความต้องการและข้อมูลนำมาจัดทำร่างแผนพัฒนาสามปี แล้วเสนอคณะกรรมการพัฒนาท้องถิ่นโดยมีเค้าโครงในการจัดทำแผนพัฒนาสามปี ประกอบด้วย  4  ส่วน  คือ

ส่วนที่ 1  บทนำ

ส่วนที่ 2  สรุปผลการพัฒนาท้องถิ่นในปีที่ผ่านมา

ส่วนที่ 3  การนำแผนพัฒนาสามปีไปสู่การปฏิบัติ

ส่วนที่ 4  แนวทางการติดตามและประเมินผล
3.3 คณะกรรมการพัฒนาท้องถิ่นพิจารณาร่างแผนพัฒนาสามปีเพื่อเสนอผู้บริหารท้องถิ่น
3.4 ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบลเพื่อให้ความเห็นชอบ
3.5 ผู้บริหารท้องถิ่นพิจารณาอนุมัติร่างแผนพัฒนาสามปีและประกาศใช้แผนพัฒนาสามปี
4.   ประโยชน์ของการจัดทำแผนพัฒนาสามปี


แผนพัฒนาสามปี จะให้ผู้บริหารใช้เป็นเครื่องมือในการพัฒนาอย่างมีประสิทธิภาพที่จะช่วยให้องค์การบริหารส่วนตำบลได้พิจารณาอย่างรอบคอบให้เป็นความเชื่อมโยงระหว่างแนวทางการดำเนินงานต่างๆ ที่อาจมีความเชื่อมโยงและส่งผลทั้งในเชิงสนับสนุน และเป็นอุปสรรคต่อกัน เพื่อสามารถนำมาตัดสินใจกำหนดแนวทางการดำเนินงานและใช้ทรัพยากรการบริหารของท้องถิ่น  อย่างมีประสิทธิภาพ เพื่อให้เกิดประโยชน์สูงสุด

5.  ทรัพยากรการบริหาร (4 Ms) ประกอบด้วย
5.1 คน (Men) ซึ่งหมายความรวมตั้งแต่ผู้บริหารท้องถิ่น พนักงานส่วนตำบลทุกระดับ ซึ่งจะมีความแตกต่างหลากหลายทั้งด้านความรู้ ทักษะ และทัศนคติ ซึ่งองค์การบริหารส่วนตำบลจะต้องนำศักยภาพของกำลังคนเหล่านั้นมาใช้ รวมทั้งต้องพัฒนากำลังคนเพื่อเพิ่มประสิทธิภาพการทำงานให้องค์การบริหารส่วนตำบล และถ้าพิจารณาในความหมายอย่างกว้างและอาจหมายความรวมถึงประชาชนในองค์การบริหารส่วนตำบล ซึ่งจะมีส่วนในการพัฒนา
5.2 เงิน (Money) ทั้งเงินงบประมาณขององค์การบริหารส่วนตำบลเองและแหล่งงบประมาณ ภายนอกรวมทั้งมาตรการประหยัดงบประมาณรายจ่ายด้วย



5.3 วัสดุอุปกรณ์ (Materials) หมายถึง เครื่องจักร เครื่องมือ รวมทั้งอาคารสถานที่ที่จะสามารถนำมาใช้ในการบริหารจัดการองค์การบริหารส่วนตำบลให้เกิดการพัฒนาสูงสุด โดยมีการและพัฒนาวัสดุอุปกรณ์ให้มีความทันสมัยเพื่อรองรับความก้าวหน้าของสังคมโดยส่วนรวมได้อย่างเท่าทัน และใช้วัสดุอุปกรณ์ดังกล่าวอย่างเต็มศักยภาพ
5.4 การบริหารจัดการ (Management) หมายถึง การใช้ศาสตร์และศิลป์ของบุคคลตั้งแต่ 2 คน  ขึ้นไปร่วมมือกันดำเนินกิจกรรมหรืองานให้บรรลุวัตถุประสงค์ที่วางไว้ร่วมกัน โดยอาศัยกระบวนการ และทรัพยากรทางการบริหารเป็นปัจจัยอย่างประหยัด และให้เกิดประโยชน์สูงสุด

